Source: http://www.finlex.fi/fi/laki/ajantasa/1992/19920730
Timestamp: 2016-06-25 15:51:06+00:00

Document:
Teatteri- ja orkesterilaki 730/1992 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1992 › 3.8.1992/730 EtusivuLainsäädäntöOikeuskäytäntöViranomaisetValtiosopimuksetHallituksen esityksetJulkaisut
Kokeile myös tarkennettua hakua ja asiasanastoa. Katso ohjeet. Olet tässä: Finlex › Lainsäädäntö › Ajantasainen lainsäädäntö › Vuosi 1992 › 3.8.1992/730 Seurattu SDK 446/2016 saakka.
3.8.1992/730	Dokumentin versiot
Katso tekijänoikeudellinen huomautus käyttöehdoissa.Eduskunnan päätöksen mukaisesti säädetään:1 LUKUTavoitteet ja valtionosuus (23.11.2007/1066)1 § (25.4.2014/342)Teattereille ja orkestereille myönnetään valtionosuutta käyttökustannuksiin siten kuin opetus- ja kulttuuritoimen rahoituksesta annetussa laissa (1705/2009) ja tässä laissa säädetään.Mitä tässä laissa säädetään teattereista, sovelletaan myös sirkuksiin.L opetus- ja kulttuuritoimen rahoituksesta 635/1998 on kumottu L:lla opetus- ja kulttuuritoimen rahoituksesta 1705/2009.1 a § (23.11.2007/1066)Teatteri- ja orkesteritoimintaan myönnettävän valtionosuuden tavoitteena on taiteellisista lähtökohdista tuottaa teatteri- ja orkesteripalveluja ja edistää niiden alueellista saatavuutta sekä saavutettavuutta eri väestöryhmille.2 § (23.11.2007/1066)Valtionosuuden saamisen edellytyksenä on, että:1) teatterin tai orkesterin omistaa kunta tai kuntayhtymä taikka yksityinen yhteisö tai säätiö, jonka sääntömääräisiin tehtäviin kuuluu teatteri- tai orkesteritoiminnan harjoittaminen taikka teatterin tai orkesterin ylläpitäminen;2) teatteri tai orkesteri harjoittaa vakinaista ja ammatillista esitystoimintaa;3) teatterilla tai orkesterilla on vähintään yksi päätoiminen työntekijä ja taiteellisesta toiminnasta vastaavana työntekijänä alan koulutuksen tai riittävän perehtyneisyyden omaava henkilö;4) teatterin tai orkesterin toiminnalle on taloudelliset edellytykset, mutta teatteria tai orkesteria ei kuitenkaan ylläpidetä taloudellisen voiton tavoittelemiseksi;5) teatterilla tai orkesterilla on toiminta- ja taloussuunnitelma;6) teatterin tai orkesterin palveluiden tuottaminen on tarpeellista.3 § (25.4.2014/342)Valtionosuuteen oikeutettuja teattereita ja orkestereita ovat:1) opetus- ja kulttuuriministeriön valtion talousarvion rajoissa teatterin ja orkesterin valtionosuuteen oikeutetuiksi hyväksymät teatterit ja orkesterit;2) Svenska Teatern i Helsingfors ja Tampereen Työväen Teatteri.4 § (25.4.2014/342)Opetus- ja kulttuuriministeriö päättää valtion talousarvion rajoissa teatterin ja orkesterin valtionosuuden laskennallisena perusteena käytettävästä henkilötyövuosien määrästä.5 § (18.12.1995/1460)Sen estämättä, miten opetus- ja kulttuuritoimen rahoituksesta annetussa laissa säädetään käyttökustannuksiin myönnettävästä valtionosuudesta, Svenska Teatern i Helsingfors -nimisen teatterin ja Tampereen Työväenteatterin valtionosuusprosentti on 60.2 LUKUValtionavustukset6 §Valtionosuuteen oikeutetun teatterin ja orkesterin perustamishankkeeseen voidaan myöntää valtionavustusta valtion talousarviossa olevan määrärahan rajoissa siten kuin opetus- ja kulttuuritoimen rahoituksesta annetussa laissa säädetään.6 a § (25.4.2014/342)Opetus- ja kulttuuriministeriö voi myöntää Suomen Kansallisteatterille valtion talousarvion rajoissa valtionavustusta käyttökustannuksiin ja perustamishankkeeseen.Opetus- ja kulttuuriministeriö voi valtion talousarvion rajoissa päättää, että valtakunnallisesti tai alueellisesti merkittäville teattereille ja orkestereille myönnetään ylimääräistä valtionavustusta.Opetus- ja kulttuuriministeriö voi valtion talousarvion rajoissa myöntää valtionavustusta teattereiden ja orkestereiden toiminnan kehittämistä varten.3 LUKUErinäisiä säännöksiä7 §Tarkempia säännöksiä tämän lain täytäntöönpanosta annetaan tarvittaessa asetuksella.8 §Tässä laissa tarkoitettuihin valtionosuuksiin ja -avustuksiin voidaan käyttää veikkauksen ja raha-arpajaisten voittovaroja.4 LUKUVoimaantulo9 §Tämä laki tulee voimaan 1 päivänä tammikuuta 1993.Ennen tämän lain voimaantuloa voidaan ryhtyä sen täytäntöönpanon edellyttämiin toimenpiteisiin.HE 215/91, HaVM 6/92, SuVM 3/92Muutossäädösten voimaantulo ja soveltaminen:16.12.1994/1277:Tämä laki tulee voimaan 1 päivänä tammikuuta 1995.HE 215/94, SiVM 21/9418.12.1995/1460:Tämä laki tulee voimaan 1 päivänä tammikuuta 1996.Ennen tämän lain voimaantuloa voidaan ryhtyä sen täytäntöönpanon edellyttämiin toimenpiteisiin.HE 110/95, HaVM 8/95, EV 133/9521.8.1998/642:Tämä laki tulee voimaan 1 päivänä tammikuuta 1999.HE 57/1998, SiVM 4/1998, EV 80/199822.12.2005/1075:Tämä laki tulee voimaan 1 päivänä tammikuuta 2006.Ennen tämän lain voimaantuloa voidaan ryhtyä lain täytäntöönpanon edellyttämiin toimenpiteisiin.HE 88/2005, HaVM 24/2005, EV 191/200523.11.2007/1066:Tämä laki tulee voimaan 1 päivänä tammikuuta 2008.Tämän lain voimaan tullessa valtionosuutta saavan teatterin ja orkesterin tulee täyttää 2 §:n mukaiset valtionosuuden saamisen edellytykset vuoden 2009 alusta voidakseen edelleen saada valtionosuutta.HE 45/2007, SiVM 4/2007, EV 46/200725.4.2014/342:Tämä laki tulee voimaan 5 päivänä toukokuuta 2014.HE 217/2013, SiVM 2/2014, EV 18/2014
1 LUKU - Tavoitteet ja valtionosuus (23.11.2007/1066)1 § 1 a § 2 § 3 § 4 § 5 § 2 LUKU - Valtionavustukset6 §6 a § 3 LUKU - Erinäisiä säännöksiä7 §8 §4 LUKU - Voimaantulo9 §Muutossäädösten voimaantulo ja soveltaminen:16.12.1994/1277:18.12.1995/1460:21.8.1998/642:22.12.2005/1075:23.11.2007/1066:25.4.2014/342:
Olet tässä: Finlex › Lainsäädäntö › Ajantasainen lainsäädäntö › Vuosi 1992 › 3.8.1992/730 Lainsäädäntö

References: § 1
 § 2
 § 3
 § 4
 § 5
 § 2
 §6
 § 3
 §8
 §4